ঢাকা যানবাহন সমন্বয় কর্তৃপক্ষের সাবেক নির্বাহী কর্মকর্তা এস এম সালেহউদ্দিন আহমদ বলেন, ঢাকায় বড় বাস নামাতে হবে। এগুলো বিভিন্ন কম্পানি ভিত্তিতে চলাচল করবে। কোনো ধরনের চুক্তিতে চলবে না। এ জন্য ঢাকা উত্তর সিটি করপোরেশনের প্রয়াত মেয়র আনিসুল হকের ৪০০০ বাস নামানো ও কম্পানিভিত্তিক বাস পরিচালনার প্রকল্পটি বাস্তবায়ন করতে হবে। বিকল্প ব্যবস্থা না রেখে অভিযান চালানো বা কোনো কিছু বন্ধ করলে বিপর্যয় তো হবেই। আসলে সমস্যার সমাধানে আন্তরিকতা লাগে। কৃতিত্ব নেওয়ার জন্য হঠকারী সিদ্ধান্ত মানুষকে বিপদে ফেলে।